 Drage kolegice i kolege, župni katehete i suradnici!

Kroz moj rad s krizmanicima koristio sam model *Otajstva krunice uz postavljanja pitanja* kako bi se podsjetili svih važnijih informacija iz školskog vjeronauka i župne kateheze. S tim načinom osvježavam njihova sjećanja i iskustva uz najvažnije novozavjetne događaje. Zamoljen sam bio napraviti kateheze kako bi se i drugi katehete prepoznali u ovom modelu.

Pristupivši izradi, ponudio sam više mogućnosti za obradu određenog biblijskog otajstva. Iz mog iskustva, uvidio sam da katkad nije ni bila potrebna umjetnička slika ili nekoliko kadrova filma, dovoljno je bilo samo istaknuti otajstvo i krizmanici su se javljali sa svojim  
 prisjećanjima na  taj događaj. Ponekad sam koristio ilustriranu Bibliju za mlade, a ponekad  
 film, osluškujući određenu skupinu krizmanika. Želja mi je sad u izrađenim katehezama ukazati na sve  mogućnosti jer i sam koristim različite, uvijek poštujući interes i dinamiku određene skupine krizmanika. Čitanjem tekstova iz NZ upotpunjavamo iskaze krizmanika i vraćamo ih na izvorni tekst kako bi otpali nevažni (ili iskrivljeni) detalji. Korisne su i njihove međusobne ispravke „krivih navoda“.

Kako bi svima bilo jasno i lakše u izvedbi kateheza, ističem:

***Na  katehetama u župi ostaje sloboda kako će pristupiti izvedbenoj verziji pojedinog otajstva, je on najbolje poznaje skupinu kojoj prenosi poruku.***

Slaven Školka, dipl. kateheta